[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Eesti on teinud viimastel aastatel olulisi samme, et ta\u0308ita Euroopa Liidus vo\u0303etud taastuvenergia eesma\u0308rke, kuid ja\u0308tkuvalt oleme liikmesriikidest viimaste seas, kui vaadata taastuvenergia kasutamist transpordisektoris. Kuidas mo\u0303jutavad sel aastal pealinna ta\u0308navatele jo\u0303udvad biogaasibussid pealinna ja riigi taastuvenergiasektori tulevikku, sellest kirjutab Deniss Borodits\u030c."}, {"text_idx": "#000005", "text": "Eesti transpordisektori eesma\u0308rgid na\u0308evad ette, et aastaks 2035. tuleb transpordisektori kasvuhoonegaaside heidet va\u0308hendada 25 protsenti vo\u0303rreldes 2018. aastaga. Kui seni on Eesti taastuvku\u0308tuste kasutamise poolest Euroopa Liidu viimaste seas, siis on 2035. aasta sihid va\u0308ljakutseid esitavad, kuid siiski teostatavad \u2013 seda vaid siis, kui era- ja u\u0308histransport u\u0308heskoos muutuseid ellu viivad."}, {"text_idx": "#000006", "text": "Kuigi autode arv nii Tallinnas kui ka Harjumaal iga-aastaselt kasvab, on pealinna u\u0308histranspordil ja\u0308tkuvalt oluline osa liikumisviiside jaotuses \u2013 enam kui 50 protsenti moodustavad u\u0308hisso\u0303idukid, kusjuures ainuu\u0308ksi pealinna u\u0308histranspordi liinila\u0308biso\u0303it on enam kui ku\u0308mne aasta jooksul u\u0308letanud 32,5 miljonit kilomeetrit aastas."}, {"text_idx": "#000007", "text": "Kui avalik sektor peab na\u0308itama eratarbijale eeskuju, siis saame sellest aastast o\u0308elda, et pealinna u\u0308histranspordist vo\u0303ib taastuvku\u0308tustele u\u0308leminekul juba s\u030cnitti vo\u0303tta."}, {"text_idx": "#000008", "text": "Pealinnas so\u0303itvate trammide ja trollide ka\u0308itamiseks kasutatakse juba eranditult roheelektrit. Ainuu\u0308ksi selle aasta lo\u0303puks jo\u0303uavad pealinnas liinile sada esimest biometaanil so\u0303itvat bussi ja la\u0308hiaastatel ja\u0308a\u0308vad uute busside ko\u0303rvale vaid senised ko\u0303ige uuemad euro6 saastenormidele vastavad bussid. U\u0308htekokku uueneb 70 protsenti senisest bussipargist ehk la\u0308hiaastatel jo\u0303uab liinile 350 keskkonnaso\u0303bralikku biometaanil so\u0303itvat rohebussi."}, {"text_idx": "#000009", "text": "Tegemist on vaieldamatult viimaste aastate suurima keskkonnaso\u0303braliku uuendusega Tallinna u\u0308histranspordi ajaloos, mis aitab oluliselt va\u0308hendada heitmekoguseid transpordisektoris ning on osaks Eesti Euroopa Liidu taastuvenergia eesma\u0308rkide saavutamisest transpordisektoris."}, {"text_idx": "#000010", "text": "Arvestades, et Eesti taastuvenergia tegevuskava aastani 2025 na\u0308eb ette biometaani tootmise ja tarbimise toetamist ja taastuvatest allikatest toodetud energia kasutamise edendamist transpordis, siis on u\u0308heks to\u0303husaimaks sammuks just biogaasibusside kasutuselevo\u0303tt. See loob no\u0303udlust bioku\u0308tuse ja\u0308rele, mis omakorda soodustaks gaasil to\u0308o\u0308tavate so\u0303idukite eelistamist ning biometaanile u\u0308leminekut laiemalt."}, {"text_idx": "#000011", "text": "\"U\u0308htlasi va\u0308heneb u\u0308histranspordi so\u0303ltuvus diiselku\u0308tusest ligikaudu u\u0308heksa miljoni liitri vo\u0303rra aastas.\""}, {"text_idx": "#000012", "text": "350 biometaanil so\u0303itva bussi liinile jo\u0303udmisel va\u0308heneb CO2 linnao\u0303hku paiskamine ca 25 000 tonni vo\u0303rra aastas, mis on hinnanguliselt vo\u0303rreldav keskmiselt 7000 sisepo\u0303lemismootoriga so\u0303iduauto aastase heitmekogusega. U\u0308htlasi va\u0308heneb u\u0308histranspordi so\u0303ltuvus diiselku\u0308tusest ligikaudu u\u0308heksa miljoni liitri vo\u0303rra aastas."}, {"text_idx": "#000013", "text": "Ko\u0303ik see toetab ka Tallinna linna eesma\u0308rke pu\u0308rgida rohelise pealinna tiitlile, sest rohelise pealinna konkursil on oluline arendada piirkondi terviklikult, sh juurutada na\u0308iteks sa\u0308a\u0308stlikke liikumisviise, rajada parke, rohe- ja puhkealasid ning kaasajastada ja\u0308a\u0308tmemajandust. Uute busside liinile jo\u0303udmisel so\u0303idame rohelisemale pealinnale la\u0308hemale ja toetame Eesti pikaajaliste keskkonnaeesma\u0308rkide saavutamist ning rahvusvaheliste kohustuste ta\u0308itmist."}, {"text_idx": "#000014", "text": "Surugaasi busside suurimaks kasuteguriks on kindlasti keskkonnasa\u0308a\u0308stlikkus, kuid seegi, et uuenenud bussipargiga hoitakse kokku vana ja kulunud taristu remondi- ja u\u0308lalpidamiskuludelt."}, {"text_idx": "#000015", "text": "Kui aga vaadata pikemat perspektiivi \u2013 Euroopa Liidus on vo\u0303etud eesma\u0308rgiks ka 2050. aastaks loobuda ta\u0308ies ulatuses fossiilsetest ku\u0308tustest nii to\u0308o\u0308stuses kui ka igapa\u0308evaelus. Paralleelselt pealinna bussipargi u\u0308leminekuga biometaanile, to\u0308o\u0308tame juba selle nimel, et aastate pa\u0308rast vo\u0303iksime Tallinna u\u0308histranspordis kasutada vaid taastuvatest allikatest pa\u0308rit elektrienergiat: trammide ja trollide ko\u0303rval ka bussides."}, {"text_idx": "#000016", "text": "Kui autoomanikel on elektriautode valik juba praegu selge ja ka\u0308ttesaadav vo\u0303imalus, siis u\u0308hisso\u0303idukite puhul tuleb veel teha eelto\u0308o\u0308d, et kindlustada meie oludesse vastava elektribussi sobivust ja tagada nende ja\u0308tkusuutlikkus liinivedude toimimisel."}, {"text_idx": "#000017", "text": "Arvestades, et u\u0308histransport Eesti pealinnas moodustab vaid poole kogu igapa\u0308evasest transpordist, ja\u0308a\u0308b vaid ku\u0308sida, milline on iga autoomaniku panus transpordisektori keskkonnaso\u0303bralikkuse osas?"}, {"text_idx": "#000018", "text": "Eesti saab jo\u0303uda puhtama ja ja\u0308tkusuutlikuma keskkonnani vaid siis, kui ko\u0303ik osapooled: u\u0308his- ja eratransport, to\u0308o\u0308stused ja ettevo\u0303tted selle nimel samme astuvad. Esimeseks sammuks keskkonnaso\u0303bralikuma transpordi toetamisel on oma liikumisharjumuste u\u0308levaatamine: kas iga autoso\u0303it on vajalik vo\u0303i saab seda asendada jalgsi ka\u0308imise, rattaso\u0303idu vo\u0303i u\u0308histranspordi kasutamisega."}, {"text_idx": "#000019", "text": "Kui eelistada eraso\u0303idukit, siis tasub eelistada ka taastuvenergia sisaldusega ku\u0308tuseid, vaid nii saab Eesti tarbija aidata kaasa Eesti ja Euroopa Liidu keskkonnaso\u0303braliku transpordisektori arengule."}, {"text_idx": "#000021", "text": "Kaido Veldemann: kas pa\u0308ikeseenergia vo\u0303iks tarbijat kaitsta hinnato\u0303usu eest?"}, {"text_idx": "#000022", "text": "Karin Paulus: palun puhast bussi"}, {"text_idx": "#000023", "text": "Tallinn laenab TLT-le gaasibusside ostuks 20 miljonit eurot"}, {"text_idx": "#000024", "text": "Bru\u0308sseli plaan na\u0308eb ette tasuta saastekvootide ka\u0308rpimist"}, {"text_idx": "#000025", "text": "Karolina Kadak: tuleviku linnapilt vo\u0303iks olla heitgaaside ja ummikuteta"}, {"text_idx": "#000026", "text": "Tallinn hakkab ja\u0308rgmiseks katsetama Hiina elektribussi"}, {"text_idx": "#000027", "text": "Tallinnal ja Tartul on Kopenhaageni jalgrattakultuurini veel pikk tee minna"}, {"text_idx": "#000028", "text": "Vanasadama trammitee Euroopast raha ei saanud, projekt ja\u0308tkub muutumatult"}, {"text_idx": "#000029", "text": "Tallinn loobus Balti jaama juurde jalgrattatee rajamisest"}, {"text_idx": "#000030", "text": "Tallinn saatis testso\u0303itudele kaks biometaanil so\u0303itvat bussi"}, {"text_idx": "#000031", "text": "Harjo: Paldiski maantee la\u0308bilaskevo\u0303ime on ajale jalgu ja\u0308a\u0308nud"}, {"text_idx": "#000032", "text": "Autostumine on Tallinnas probleem, aga linn autode mugavusi piirama ei to\u0303tta"}, {"text_idx": "#000033", "text": "Trollid kaovad: aastaks 2035 ja\u0308a\u0308vad Tallinna vaid trammid ja elektribussid"}, {"text_idx": "#000034", "text": "Tallinn ostab 27 miljoni euro eest sada gaasibussi"}, {"text_idx": "#000036", "text": "Rein Sikk: kultuuri ha\u0308vitamist ei tohiks rahumeeli pealt vaadata"}, {"text_idx": "#000039", "text": "Kristian Jaani: riigikaitseo\u0303petus olgu laiapindne"}, {"text_idx": "#000043", "text": "Riigikaitselised piirangud takistavad Ida-Viru omavalitsustel pa\u0308ikesejaamade rajamist"}, {"text_idx": "#000045", "text": "Keskmisest va\u0308iksem palk to\u0303i Sebe bussijuhid piketile"}, {"text_idx": "#000048", "text": "Ida-Virumaa suuremate pa\u0308ikesejaamade rajamine vajab kaitseministeeriumi luba"}, {"text_idx": "#000049", "text": "Haapsalus alustas tegevust HO\u0303FF-i filmiklubi"}, {"text_idx": "#000051", "text": "Elar Vahter: \"Ohtlik meetod\" ra\u0308a\u0308gib inimeseks ja\u0308a\u0308mise oskusest"}, {"text_idx": "#000052", "text": "Ryanair sulgeb Tallinnast veel seitse lennuliini"}]